**Prilog 3**

**CILJEVI LOKALNE RAZVOJNE STRATEGIJE LAG-A MURA-DRAVA ZA RAZDOBLJE 2023.-2027. GODINE, UKLJUČUJUĆI I DODANU VRIJEDNOST**

**1. Opis općih i specifičnih ciljeva LRS**

|  |  |  |  |
| --- | --- | --- | --- |
| Naziv općeg cilja | Kratki opis općeg cilja | Naziv specifičnog cilja | Kratki opis specifičnog cilja |
| C 1. Jačanje konkurentnosti LAG područja i povećanje kvalitete života | Jačanje konkurentnosti LAG područja i povećanje kvalitete života ključne su potrebe proizašle iz analize stanja, SWOT analize i sastanaka s dionicima. Jačanje konkurentnosti ostvarit će se s jedne strane jačanjem poljoprivredne proizvodnje te stvaranjem dodane vrijednosti putem prerade, a s druge strane diverzifikacijom djelatnosti na poljoprivrednim gospodarstvima.  Kvaliteta života utječe na zadržavanje stanovnika u LAG području stoga je potrebno usmjeriti posebne napore u poboljšanje uvjeta za život i rad što se ostvaruje povećanjem konkurentnosti i stvaranjem uvjeta za zapošljavanje  te unaprjeđenjem i modernizacijom infrastrukture. | C 1.1 Jačanje konkurentnosti poljoprivrede LAG područja | Analiza stanja i SWOT analiza ukazuju na strukturu u kojoj prevladavaju mali poljoprivredni proizvođači orijentirani na nisko dohodovne kulture. Proizvođači su nedovoljno tehnološki opremljeni te ih je potrebno potaknuti na modernizaciju i proširenje kapaciteta.  Preradom primarnih poljoprivrednih proizvoda ostvaruje se povećanje prihoda i povećava konkurentnost poljoprivrednih proizvođača na području LAG-a. |
| C 1.2 Jačanje diverzifikacije i prepoznatljivosti LAG područja razvojem ruralnog turizma i dopunskih djelatnosti | Jačanjem diverzifikacije putem razvoja ruralnog turizma i drugih nepoljoprivrednih djelatnosti povećat će se prihodi i mogućnosti za zapošljavanje što će rezultirati stvaranjem novih radnih mjesta. Navedeno će povećati prepoznatljivost LAG područja na nacionalnoj razini. |
| C 1.3 Unaprjeđenje i razvoj javne infrastrukture te potpora udrugama | Analiza stanja, kao i dionici uključeni u proces izrade LRS-a, istaknuli su razvojnu potrebu za podrškom aktivnostima udruga te unaprjeđenjem i razvojem infrastrukture koja predstavlja preduvjet rasta i razvoja LAG područja te unaprjeđenja životnih uvjeta i kvalitete života LAG područja. |

***LAG Mura-Drava zeleno je i inovativno područje prepoznatljivo po poljoprivredi koja teži ekološkoj i biodinamičkoj proizvodnji, razvijenom ruralnom turizmu, kvalitetnoj infrastrukturi te očuvanoj prirodnoj i kulturnoj baštini*** – razvojna je vizija koja definira smjer u kojem se LAG želi razvijati u razdoblju 2023. – 2027. godine. Razvojni ciljevi LAG-a Mura-Drava kreirani su temeljem analize postojećih razvojnih izazova i potreba te SWOT analize i usmjereni su na osiguravanje realizacije razvojne vizije.

Opći cilj ***C 1.*** ***Jačanje konkurentnosti LAG područja i povećanje kvalitete života***

Analiza stanja i SWOT analiza ukazale su na ključne razvojne potrebe LAG područja. Značajna depopulacija područja, smanjenje broja poljoprivrednih proizvođača, uglavnom mješovita mala gospodarstva, nedostatak preradbenih kapaciteta, neiskorišteni kapaciteti za razvoj ruralnog turizma i nepoljoprivrednih djelatnosti, nedovoljno iskorišteni prirodni i kulturni resursi rezultiraju smanjenom konkurentnosti LAG područja. Stoga je cilj usmjeren na sveobuhvatno jačanje konkurentnosti LAG područja koja će se ostvariti; unaprjeđenjem i povećanjem učinkovitosti poljoprivredne proizvodnje te poticanjem prerade kako bi se osigurala održivost i konkurentnost poljoprivrednih gospodarstava i poljoprivrede u cijelosti; poticanjem diverzifikacije djelatnosti na području LAG-a te uvođenjem nepoljoprivrednih djelatnosti povećat će se prihodi, zapošljivost te prepoznatljivost LAG područja.

Nadalje, cilj je usmjeren na poboljšanje uvjeta za život i rad na području LAG-a. Analiza stanja ukazala je i na nedostatke u gotovo svim tipovima infrastrukture, a prvenstveno u komunalnoj, društvenoj i prometnoj infrastrukturi. Dugoročna održivost i zadržavanje stanovnika na području LAG-a uvelike ovisi o kvaliteti života te postojanju (pred)uvjeta za rad i poslovanje pri čemu kvalitetna infrastruktura igra značajnu ulogu. Ostvarenju navedenog cilja doprinijet će tri specifična cilja: ***C 1.1 Jačanje konkurentnosti poljoprivrede LAG područja*, *C 1.2 Jačanje diverzifikacije i prepoznatljivosti LAG područja razvojem ruralnog turizma i dopunskih djelatnosti, C 1.3 Unaprjeđenje i razvoj javne infrastrukture.***

***C 1.1 Jačanje konkurentnosti poljoprivrede LAG područja***

Analiza stanja pokazala je kako se broj poljoprivrednih proizvođača rapidno smanjuje, a većina preostalih proizvodi za vlastite potrebe i ostvaruje minimalne prihode. Realizacija specifičnog cilja ostvarit će se ulaganjem u povećanje kapaciteta, modernizaciju poljoprivredne proizvodnje, nove zelene i inovativne tehnologije. Navedeno je nužno kako bi se povećala konkurentnost postojeće poljoprivredne proizvodnje te zadržala postojeća i otvorila nova radna mjesta na području LAG-a. Nadalje, potrebno je detektirati projekte i aktivnosti kojima će se ostvariti sinergija poljoprivrede i održivog turizma koji je uz poljoprivredu definiran kao ključni faktor razvoja LAG područja. Sukladno tome, potrebno je podržati stvaranje dodane vrijednosti poljoprivrednim proizvodima putem prerade te njihovu promociju i plasman putem turizma. Ispunjenjem cilja spriječit će se daljnje smanjenje broja poljoprivrednih proizvođača, povećat će se njihova tržišna konkurentnost što će utjecati na zadržavanje stanovništva i revitalizaciju LAG područja.

***C 1.2 Jačanje diverzifikacije i prepoznatljivosti LAG područja razvojem ruralnog turizma i dopunskih djelatnosti***

Značajni potencijal za razvoj LAG-a leži u razvoju ruralnog turizma. Osim duge tradicije u poljoprivrednoj proizvodnji LAG karakterizira bogata resursna osnova u prirodnoj i kulturnoj baštini te je prepoznata potreba održivog korištenja istih u svrhu razvoja posebnih vrsta turizma. Poticanjem očuvanja tradicijskih zanata (čipkarstvo, košaraštvo, medičarstvo, bačvarstvo, mlinarstvo, ispiranje zlata, splavarenje) kao i razvojem pojedinih tipova smještajnih kapaciteta, kušaonica i izletišta ostvaruje se diverzifikacija i jačanje prepoznatljivosti LAG područja. Ulaganja u razvoj ruralnog turizma i drugih nepoljoprivrednih djelatnosti osigurat će gospodarski razvoj i povećati prepoznatljivosti područja LAG-a Mura-Drava. Razvoj ruralnog turizma omogućit će i plasman poljoprivrednih proizvoda čime će se ostvariti sinergijski efekt.

***C 1.3 Unaprjeđenje i razvoj javne infrastrukture te potpora udrugama***

Na temelju analize stanja LAG područja i informacija dionika uključenih u izradu LRS-a utvrđene su značajne potrebe za razvojem i unaprjeđenjem gotovo svih vrsta javne infrastrukture te potpora udrugama na LAG području.

Ulaganje u razvoj i unaprjeđenje javne infrastrukture kao i potpora aktivnostima udruga doprinijet će društveno-gospodarskom razvoju i rastu te unaprjeđenju životnih uvjeta LAG područja. Prilikom odabira projekata financiranih u sklopu ovog općeg cilja prednost će se dati onima koji ujedno doprinose realizaciji ciljeva C1 i C2, tj. onima koji omogućuju jačanje konkurentnosti poljoprivredne proizvodnje (tržnice, nerazvrstane ceste) i jačanju diverzifikacije i prepoznatljivosti (izložbeni prostori, društveni domovi, biciklističke staze i sl. turistička infrastruktura).

**2. Dodana vrijednost** provedbe ove intervencije očituje se u primjeni novih, inovativnih, zelenih i digitalnih tehnologija što će utjecati na jačanje svijesti o ulozi i važnosti inovativnih i zelenih tehnologija u poljoprivredi, što u konačnici doprinosi konceptu „Pametnih sela“.

**Koncept Pametnih sela:**

1. Inovativna i pametna rješenja u selima: u ovu kategoriju svrstavaju se projekti koji se odnose na ulaganja u primjenu novih, inovativnih pristupa i procesa proizvodnje, novih i inovativnih tehnologija i tehnoloških rješenja u proizvodnji i preradi.
2. Digitalizacija u poljoprivredi i ostalim društvenim aktivnostima u selima: u ovu kategoriju svrstavaju se projekti koji se odnose na primjenu digitalnih tehnologija u procesima proizvodnje i prerade.
3. Doprinos okolišnim ciljevima i ublažavanje klimatskih promjena u selima: u ovu kategoriju svrstavaju se projekti koji se odnose na ulaganja u: novu energetski učinkovitiju opremu, mehanizaciju i zelenu tehnologiju koje doprinose zaštiti okoliša i ublažavanju klimatskih promjena.